**ОБЯВА**

Върховен касационен съд събира оферти за избор на изпълнител за сключване на договор, на основание чл. 20, ал. 4, т.3 от ЗОП с предмет: **„Доставка на канцеларски материали и офис принадлежности за нуждите на Върховен касационен съд“.**

Документите се представят в запечатана, непрозрачна опаковка, върху която се посочва наименованието на обществената поръчката за която подава оферта; наименованието на участника, включително участниците в обединението, когато е приложимо; адрес за кореспонденция, телефон и по – възможност – факс и електронен адрес;

Възложителя поставя изискване, към офертите участниците да представят мостри за описаните артикули в техническата спецификация. Мострите следва да са опаковани отделно от документите, в непрозрачна опаковка ( плик, кашон или др.) като се обозначават по начин, от който да е видно наименованието на обществената поръчка за която се представят мострите, участника, включително участниците в обединението, когато е приложимо, адрес за кореспонденция, телефон и по – възможност – факс и електронен адрес.

Оферти могат да бъдат подавани, **в срок до 29.05.2020г.,** всеки работен ден от 08,30 часа до 17,00 часа, на адрес: гр. София 1000, бул. „Витоша” № 2, Съдебна палата, Върховен касационен съд, **регистратура на ВКС**. Ако участникът изпраща офертата чрез пощенска или куриерска услуга, разходите са за сметка на участника. В този случай той следва да изпрати офертата така, че да обезпечи нейното пристигане на посочения от възложителя адрес преди изтичане на крайния срок за подаване на оферти.

Прогнозна стойност – 20 000,00 лв. (двадесет хиляди лева) без включен ДДС;

Критерии за възлагане: „най - ниска цена“;

Срок на изпълнение – 12 месеца от подписване на договор;

***Приложение:*** Техническа спецификация.